Tervetuloa Café Raamattu -ohjelman pariin!
Vieraanani on tänään Vishal Mangalwadi Intiasta.
Tervetuloa! - Kiitos. Hienoa olla täällä Suomessa.
Uusi kirjasi on nyt ilmestynyt suomeksi.
Sen nimi on "Kirja, joka muutti maailmasi".
Siinä pohdit syvällisesti, mikä on ollut Raamatun merkitys -
ja miten Raamattu on vaikuttanut länsimaiseen sivilisaatioon.
Tänä vuonna vietetään -
luterilaisen uskonpuhdistuksen eli reformaation 500. juhlavuotta.
Ja samanaikaisesti -
länsi kohtaa haasteita monilta tahoilta, mm. islamin suunnalta.
Uskotko, että islamissa voisi tapahtua reformaatio?
Se on suurimpia kysymyksiä, joita ihmiskunta kohtaa tänä päivänä.
Uskonnoissa on yksi perustavanlaatuinen ero.
Raamattu opettaa, että Jumalan pelastuskeino maailmalle on risti.
Islam uskoo miekkaan.
Suomen lipussa on risti.
Saudi-Arabian lipussa on kaksi miekkaa.
Euroopassa tapahtui uskonpuhdistus,-
koska Martti Luther suostui kantamaan ristinsä.
Häntä pyydettiin Wormsin valtiopäivillä vuonna 1522 -
perumaan näkemyksiään: "Ellet tee niin, julistamme sinut kerettiläiseksi,-
koska näkemyksesi ovat vastoin kirkon oppeja."
Luther tiesi kerettiläisyyden merkitsevän sitä, -
että kuka tahansa voisi tappaa hänet. Teon uskottiin vievän taivaaseen.
Mutta Martti Luther päätti kantaa ristinsä.
"Omatuntoni on sidottu Jumalan sanaan.
Ei ole oikein eikä turvallista toimia omaatuntoaan vastaan.
Voitte tappaa ruumiini, mutta minun on vastattava Jumalalle, -
joka voi tappaa sekä ruumiin että sielun."
Luther koki reformaation, koska hän suostui kantamaan ristinsä.
Hän tiesi, että prahalainen Jan Hus oli jo poltettu roviolla.
Wycliffe oli julistettu kerettiläiseksi.
Häntä ei voitu tappaa, sillä silloin oli 2―3 kilpailevaa paavia.
Wycliffen luut kaivettiin esiin ja poltettiin.
Kerettiläisiä ei voitu haudata kirkkomaahan.
Wycliffen tuhkat ripoteltiin ympäriinsä.
Kristinusko on yhä uudelleen reformoinut itsensä.
Kirkko korruptoitui, niin kuin iso osa kirkosta tänään.
Jumalan Sanan julistus kerta toisensa jälkeen puhdistaa kirkon uskoa.
Islamissa sitä ei tapahdu, koska islam luottaa miekkaan, ei totuuteen.
Jos on riippuvainen totuudesta, silloin pitäisi olla vapaa keskustelemaan -
ja pitäisi antaa ihmisille valinnanvapaus.
Islam ei salli muslimin tutkia totuutta, -
torjua jotain omasta mielestä väärää tai elää omantunnon mukaisesti.
Se on elämää pelossa.
Mutta Jeesus kuolemansa ja ylösnousemuksensa kautta...
Hepr. 2:14―15:ssä sanotaan, että kuoleman ja ylösnousemuksen kautta-
Jeesus vapautti meidät saatanan orjuudesta.
Saatanan valtakunta pysyy voimassa kuolemanpelon ansiosta.
Jeesuksen kuolema ja ylösnousemus vapauttavat kristityt kuolemanpelosta.
Se antaa kristityille vapauden etsiä totuutta, uskoa totuuden.
Totuus puhdistaa ja muuttaa, ei voima eikä miekka.
Se on valtaisa ero.
Jumalan Sanan julistaminen, kristittyjen sitoutuminen totuuteen.
Kristittyjen usko ylösnousemukseen.
Voima on ylösnousemuksessa, ei miekassa.
Se on sallinut lännelle ja kristinuskolle uskonpuhdistuksen.
Samoin juutalaisuudelle, jota Jumalan Sanan julistus on puhdistanut -
kerta toisensa jälkeen Vanhassa testamentissa.
Uskonpuhdistus puolustaa totuutta, vapautta, vapautta tutkia totuutta -
ja riemullisia oivalluksia totuudesta.
Sellaista ei ole näköpiirissä tämän päivän Lähi-idässä.
Islamilaisessa maailmassa on massiivisia ongelmia, -
jotka kuohuvat yli kaikkialle maailmaan.
Ne uhkaavat viedä -
koko maailman uusiin sotiin.
Onko Lähi-idälle mitään vastausta? Mikä voisi auttaa?
Lähi-itää odottaa kunniakas tulevaisuus.
Jes. 19:ssä Jesaja profetoi, -
että kerran vielä on oleva valtatie Assuriin.
Assur on nyt Länsi-Irak ja Syyria, ongelmien sydänaluetta.
Valtatie kulkee sieltä etelään Egyptiin. Israelin kautta siis. Muualla on merta.
On oleva valtatie Assurista Egyptiin. Ihmisiä kulkee sitä pitkin.
Israel on oleva kolmantena Assurin ja Egyptin rinnalla.
Jumalan lapset siunaavat koko maailmaa ja tuovat sille terveyttä.
Esimerkiksi Jes. 2:ssa on profetia, -
joka toistetaan Miika 4:ssä, -
että viimeisinä päivinä Herran vuori kohoaa korkealla -
ja kaikki kansat parveilevat: Nouskaamme Herran vuorelle, -
jotta Jumalan Sana, laki, tulisi.
Hän opettaa meille teitään.
Kansat takovat miekat auran teriksi ja keihäät vesureiksi.
Hän opettaa heille rauhaa. Kansakunnat eivät enää sodi.
Maa täyttyy Jumalan tuntemisella.
Onko toivoa? On. Raamattu on toivon kirja.
Raamattu profetoi edellä kerrotulla tavalla.
EU, Euroopan unioni, on itse asiassa hieno sanoma toivosta.
Ranska ja Britannia, Ranska ja Saksa, -
ovat taistelleet toisiaan vastaan sodissa yhä uudelleen ja uudelleen -
vuosisatojen ajan.
Mutta hartaat kristityt, kuten Robert Schuman, alkoivat...
Hän joutui vankeuteen natsi-Saksassa.
Hän oli ranskalainen.
Hän rukoili ja koki, että Ranskan pitää löytää keino antaa Saksalle anteeksi.
Sovittaa. Ristin sanomahan on sovitus.
Jumala sovitti vihollistensa, syntiset, itsensä kanssa -
ja toinen toisensa kanssa.
Ristin sanoma sovituksen sanomana -
on se, minkä nämä miehet hyväksyivät.
Luterilainen evankelista Amerikasta -
Frank Buchman perusti Moraalinen varustautuminen -liikkeen.
Liike osti linnan Sveitsistä.
He kokosivat saksalaisia, ranskalaisia ja italialaisia valtiomiehiä -
rukoilemaan ja pohtimaan, miten rakentaa rauhaa Euroopassa.
Tällä hetkellä Lähi-itä tarvitsee sitä, -
että hengellisten johtajien tukemat valtiomiehet -
etsisivät rauhaa ja keskinäistä sovintoa.
Yksin Syyriassa on 99―103 pientä asejoukkoa.
Suurimmat tunnemme. Pienimpien nimiä emme edes tiedä.
Amerikka tukee yhtä, Iran toista. Qatar ja Saudi-Arabia tukevat joitain.
Samoin Turkki ja Venäjä.
Kaikki ovat kiinnostuneita sodasta.
Mutta Jeesus sanoi että siunattuja ovat rauhantekijät, -
sillä heitä pitää kutsuttaman Jumalan Pojiksi.
Tarvitsemme rauhanasian edistäjiä, -
jotka tekevät Eurooppaan tulevista pakolaisista rauhan alullepanijoita.
Heidän tulee oppia Raamatusta ja Euroopasta.
Nähdä, miten toisiaan vastaan sotineista maista -
voi tulla siunaus toinen toiselleen.
Toivoa siis on, -
mutta se ei pääse läpi, -
koska kristityt eivät ota Jumalan Sanaa todesta -
eivätkä tee pakolaisista suurten kansakunnan rakentajia.
Sehän oli Jumalan kutsu Aabrahamillekin.
Se on tietyllä tavalla salaisuus, -
joka on samanaikaisesti myös julkinen: Vastaus on risti.
Sovitus on jo tehty.
Ristin sanotaan usein edustavan tappiota, rumuutta ja tappamista.
Mutta kun Jumalan Poika kuoli, se avasi täysin uuden tien.
Se on tietynlainen paradoksi.
Oikeastaan risti on syy sille, miksi lännestä tuli suvaitsevainen.
Länsi oli todella suvaitsematon.
30-vuotinen sota vuosina 1618―1648 -
oli sarja uskonsotia.
Aivan kuten Syyriassa ja Irakissa taistelevat nyt šiiat ja sunnit.
Kaikki tappoivat kaikkia. Katoliset, luterilaiset, kalvinistit, -
baptistit, anabaptistit.
Miten Euroopasta tuli maanosa, jossa suvaitsevaisuudesta tuli instituutio?
Ratkaiseva tekijä oli risti.
John Locke kirjoitti "A Letter Concerning Toleration" -kirjeen.
Se oli osoitettu anglikaanipiispoille.
Puritanismi oli kukistettu Oliver Cromwellin jälkeen.
Anglikaanisuus ja monarkia olivat palanneet.
Anglikaanipiispat ja -papisto vainosivat puritaaneja.
John Locken isä oli ollut puritaanipappi.
Locke kirjoittaa kirjeessään: -
"Te piispat ette voi kutsua itseänne Jeesuksen Kristuksen seuraajiksi -
ja Hänen apostoleikseen, jos miekan ja pakkokeinojen avulla -
pakotatte ihmisiä omaksumaan omia uskonnollisia näkemyksiänne.
Se on Muhammedin menettelytapa.
Jeesuksen keino oli risti. Jumalalla on valta tuhota syntiset, -
mutta Hän ei tee sitä. Hän rakastaa syntisiä.
Hän ottaa heidän syntinsä itsensä ylle.
Jumalan keino, risti, merkitsee itsensä uhraavaa rakkautta.
Jumala hellästi kutsuu syntisiä tulemaan luokseen. Se on risti.
Emme käytä miekkaa vääräuskoisia vastaan.
Me käytämme rakkautta. Islam ei pysty käsittelemään sitä.
Siksi kun lähetit menevät Afganistaniin palvelemaan, rakastamaan, -
huolehtimaan sairaista ja kouluttamaan lapsia, -
islam pelkää heitä ja tappaa heidät. Olette lähettejä. Rakastatte meitä.
Mikään ase ei voi voittaa rakkauden voimaa.
Neljä suomalaista kristittyä työskenteli siellä mm. avustusprojekteissa.
Heidät tapettiin.
Tunsin heistä yhden perheen.
Lapsemme kävivät samaa koulua Missourissa. Asuimme vierekkäin.
Mies tapasi kertoa meille, mitä Afganistanissa tapahtuu.
Itsensä uhraava rakkaus, ristin tie, on uhka.
Kristinuskosta on valitettavasti tehty niin yksityinen asia, -
etenkin Amerikassa, -
että itseään Raamattuun uskoviksi kristityiksi kutsuvat -
näkevät ristin vain passina, jolla he itse pääsevät taivaaseen.
Raamatussa risti on Jumalan tapa -
tuoda parantumista kansakuntiin.
Kun Jesaja sanoo Jes. 53:5:ssä, -
että Hänen haavainsa kautta me paranemme, kuka on "me"?
Tässä sairaana on Israelin kansa. Se on täynnä turmelusta.
Alkaen Jesajan kirjan luvusta 1 ja 2 lukuun 6.
Edelleen lukuihin 53, 55 ja 58.
Kansa on sairas, mutta Jumala parantaa sen.
Se oli kutsu Aabrahamille: Seuraa minua. Teen sinusta suuren kansan.
Sinun kauttasi minä siunaan.
Jumala lupasi Messiaalle: -
"Ano minulta, niin minä annan pakanakansat sinun perinnöksesi -
ja maan ääret sinun omiksesi."
Suomi ja Skotlanti ovat tehneet oikein -
laittaessaan ristin lippuunsa: -
Olemme kansa, joka yrittää kulkea ristin tietä.
Siispä kun nyt vietämme uskonpuhdistuksen 500. juhlavuotta, -
meidän pitäisi palata jälleen Jumalan Sanaan ja ristin juureen.
Juuri niin. Totuus on se, joka reformoi.
Miekka, voima ja muottiin pakottaminen eivät reformoi.
Olet laittanut tämän käytäntöön omassa työssäsi.
Olet ollut mukana köyhien auttamistyössä.
Köyhien auttaminen oli tärkeää Lutherille.
Hän oli jopa hieman pahoillaan, -
ettei uskonpuhdistus vaikuttanut riittävästi köyhiin auttaen ja muuttaen.
Miten tärkeää mielestäsi on, -
etteivät kristityt vain puhu uskon- puhdistuksesta ja julista evankeliumia,
vaan myös osoittavat Jumalan rakkautta käytännössä?
Totta. MA-tutkinnon suoritettuani opiskelin filosofiaa.
Vaimoni opiskeli teologiaa. Hän on intialainen mutta opiskeli Amerikassa.
Aloimme rakastaa Jeesusta.
Koimme, että jos kerran Jeesus on totta, -
Hänen pitää olla totta myös Intian ongelmille: -
köyhyydelle, nälälle, korruptiolle ja sorrolle.
Aloimme palvella köyhiä.
Vaimo suostui avioliittoon kanssani, koska hän halusi palvella köyhiä, -
eikä hän tuntenut Intiassa toista, joka olisi halunnut auttaa köyhiä.
Niinpä yhdistimme voimamme.
Silloin aloimme ymmärtää ristiä ja totuuden voimaa.
Kerron esimerkin. Intian perusongelmia on kastijärjestelmä.
Epätasa-arvo.
Hindulaisuus opettaa, että ihmiset ovat syntyjään epätasa-arvoisia.
Martti Luther oivalsi -
Raamattua tutkiessaan -
uskovien pappeuden.
Että risti tekee meistä tasa-arvoisia.
Me kaikki tulemme ristin luo syntisinä.
Ihminen voi syntyä ylhäiseen tai alhaiseen kastiin, -
mutta hänen täytyy saada anteeksi katuvana syntisenä.
Ristin juurella kaikki ihmiset ovat tasa-arvoisia.
Juuri tämä synnytti länsimaissa ajatuksen tasa-arvosta.
Sen hengen on parhaiten tavoittanut Yhdysvaltojen itsenäisyysjulistus, -
joka kirjoitettiin 4. heinäkuuta 1776.
Se julisti, että kaikki ihmiset on luotu tasa-arvoisiksi -
ja Jumala on antanut heille tiettyjä oikeuksia.
Ihmisiä katsoessaan näkee, etteivät he ole tasa-arvoisia.
Epätasa-arvo on ilmiselvä, havaittavissa oleva tosiasia.
Yhdysvaltain perustajat uskoivat tasa- arvoon George Whitfieldin ansiosta.
George Whitfield oli... - Saarnaaja.
Jonathan Edwards aloitti ensimmäisen suuren herätyksen -
mutta kuoli nuorena.
Whitfield eli pitkän iän.
Hän oli ensimmäinen valkoihoinen, joka alkoi saarnata tummille.
Monet valkoihoiset kristityt suuttuivat.
"Pitäisikö meidän juoda ehtoollisviiniä samoista maljoista orjien kanssa?"
Vuonna 1740 hän aloitti kirjoittaa artikkelisarjaa, -
että myös tummaihoiset on luotu Jumalan kuvaksi, miehet ja naiset.
Heilläkin on kuolematon sielu. Jumala rakastaa heitä.
Jeesus antoi verensä heidänkin edestään.
Jos he katuvat ja ottavat Jeesuksen vastaan, hekin pääsevät taivaaseen.
Ja niin edelleen.
George Whitfieldin kustantajista yksi oli Benjamin Franklin, -
itsenäisyysjulistuksen yksi allekirjoittaja.
Juuri Whitfieldin selonteko Raamatusta -
loi Amerikassa intellektuaalisen yhteisymmärryksen, -
että kaikki ihmiset on luotu tasa-arvoisiksi.
Että totuus tuli Raamatusta. Evoluutio ei voi opettaa tasa-arvosta.
Evoluution sanoma on epätasa-arvo.
Saarnattiin Jumalan totuutta.
Yhdysvaltojen presidenteistä yhdeksän omisti orjia.
Itsenäisyysjulistuksen kirjoittajista monet olivat orjanomistajia.
Mutta he vahvistivat totuuden, että kaikki ihmiset on luotu tasa-arvoisiksi.
Totuus sitten muutti Amerikan. Se johti sisällissotaan.
Lincoln teki orjuudesta sisällissodan pääteeman.
Sisällissota ei tosin alkanut orjuuskysymyksestä.
Lincolnin valitsivat valtaan äänestäjät, -
jotka olivat saaneet vaikutuksia toisesta suuresta herätyksestä, -
Charles Finneyltä.
Finney oli toisen suuren herätyksen johtajia 1840―50-luvulla.
Hän oli saarnannut vuosikymmenien ajan Lymanin veljesten kanssa.
Heidän siskonsa oli Harriet Beecher Stove, -
joka kirjoitti Setä Tuomon tuvan.
He pitivät Amerikan orjuutta hävityksen kauhistuksena, -
totuuden häpäisynä.
Toisen suuren herätyksen tulten läpi kulki viisi miljoonaa ihmistä.
Juuri he äänestivät Lincolnia.
Siksi Lincoln pystyi asettamaan orjuuden sisällissodan keskiöön.
Sitten taisteltiin kansalaisoikeuksista.
Martin Luther Jr.:n piti käynnistää kansalaisoikeusliike.
Totuus on muuttanut kansakuntia. Mikään kansakunta ei ole täydellinen.
Hindulaisuuteen kuuluu instituutiona kastijärjestelmä, epätasa-arvo.
Juuri nyt islamin ongelma on, pystyvätkö šiiat, sunnit, alawiitit -
ja muut elämään yhdessä hyvinä naapureina.
Vain jos he tulevat Kristuksen ristin luo.
Heillä ei ole ristiä. Ristihän on lännen salaisuus, -
joka mahdollistaa saksalaisten, ranskalaisten ja brittien sovun.
Kerrot hienon esimerkin, -
miten Jumalan Sanan saarnaaminen vaikuttaa kulttuurissa.
Kirjassasi "Kirja, joka muutti maailmasi" on lisää esimerkkejä.
Ohjelma-aikaa on jäljellä viisi minuuttia.
Kertoisitko lyhyesti siitä, mistä puhut opettaessasikin.
Raamattukin opettaa, että tulee palvoa vain yhtä Jumalaa.
Jos palvoo luontoa, kaikki menee vikaan.
Kerrot temppelin rakentamisesta keskelle vettä.
Aivan. Vuonna 1977 luokseni tuli nuoria polkupyörillä kaukaa kylästä.
He sanoivat, että tulvat olivat huuhtoneet pois heidän kotinsa.
Kun menin sinne, he olivat vieneet ruumiin poltettavaksi ja kylpivät joessa
Intiassa vainajat poltetaan.
Joessa, jossa he kylpivät, oli kaunis veden ympäröimä temppeli.
Kysyin heiltä, miksi he omasta mielestään olivat köyhiä.
He sanoivat: "Olemme työskennelleet ahkerasti 10―15 vuotta.
Rakennamme ja ostamme taloja ja puhveleita.
Tulva vie kaiken mukanaan."
Sanoin: "Esi-isämme osasivat jo tuhansia vuosia sitten -
rakentaa temppelin keskelle jokea. Se on kestänyt tulvia tuhansia vuosia.
Osasivatko he silloin rakentaa joentörmälle taloja, -
jotka kestävät tulvat?"
He sanoivat: "Osasivat. Päällikönkin kivitalo on tuhat vuotta vanha.
Se sijaitsee kylän korkeimmalla paikalla.
Mutta me kuulumme alhaiseen kastiin. Emme saa rakentaa kivi- ja tiilitaloja.
Meidän pitää rakentaa huonoimpiin ja vaarallisimpiin paikkoihin."
Ongelma ei ollut, ettei olisi ollut rakennusosaamista.
Ongelma oli yhteiskuntarakenne, joka heijasteli hengellisiä uskomuksia, -
että Jumala oli tehnyt joistain ylhäisempiä, toisista alhaisempia.
Kysyin heiltä taas: -
"Esi-isät rakensivat tuhat vuotta sitten temppelin keskelle jokea.
Olisivatko he pystyneet rakentamaan padon ja kanavajärjestelmän?
Olisivatko he voineet sanoa joelle: "Rakastamme sinua.
Teemme sinulle tähän kodin. Älä mene pois. Jää tähän.
Tulvi pelloillemme kesäkuukausina. Rankkojen monsuunisateiden ajaksi -
ohjaamme sinua toista uomaa viidakon läpi. Älä tuhoa kotejamme.
Olisivatko he voineet sanoa niin? - He osasivat tehdä patoja ja kanavia.
Miksi he rakensivat temppelin? - He pelkäsivät jokea.
He palvoivat sitä äitinä, jumalana.
Kulttuuri, joka alkaa palvoa luontoa, -
tekee itsensä kykenemättömäksi alistamaan luonnon herruutensa alle.
Jumala sanoo: "Älkää palvoko mitään taivaassa, maan päällä, maan alla -
älkääkä merissä. Teidät on luotu minun kuvakseni -
asettamaan herruutenne kaiken yli. Älkää palvoko luontoa.
Etsikää totuutta. Jos tekee epäjumalia, pitää keksiä myyttejä, -
tarinoita. Eurooppa oli pakanallinen.
He tekivät jumalia ja jumalattaria ja keksivät tarinoita.
Evankeliumi voitti Euroopan, sillä apostolit eivät kertoneet tarinoita.
He olivat todistajia. Evankeliumi on silminnäkijätodistus.
Johannes sanoo: Kerromme, mitä näimme, kuulimme ja kosketimme.
Se on totta, ei sepitelmä.
Se ei ole rationalistien laatima logiikan rakennelma.
Descartes todisti Jumalan olemassaolon ajattelemalla.
Evankeliumi ei ole mytologian eikä logiikan rakennelma.
Evankeliumi on silminnäkijätodistus tapahtumien oikeasta kulusta.
Ja mitä hyvää siitä syntyikään. Kiitos, että tulit kertomaan meille tämän -
ja kirjoitit tämän kirjan, "Kirja, joka muutti maailmasi".
Tahdon mainita katsojille myös, että sinulla on Internet-sivu.
Osoite on www.revelationmovement.com.
Siellä voi kuunnella ilmaiseksi luentoja -
tri Mangalwadilta ja muilta.
YouTubessa on paljon lisää luentoja. - Aivan. Kiitos.
Jumala teitä ja työtänne siunatkoon. - Jumalan siunausta teille ja Suomelle,
etenkin Suomen itsenäisyyden satavuotisjuhlavuonna.
Kiitos myös katsojille. Jumalan siunausta!
Nähdään viikon kuluttua.
Älkää unohtako, mitä Jumala on Sanassaan antanut.
Lukekaa tämä erinomainen kirja, "Kirja, joka muutti maailmasi".
Suomennos: Marianne Tenetz